Licence to Kill
<s>Dozvola za ubojstvo (eng. License to Kill) britanski je akcijski triler iz 1989.</s><s>To je 16. film o Jamesu Bondu, drugi i posljednji s Timothyjem Daltonom u glavnoj ulozi.</s><s>Dozvola za ubojstvo bio je prvi službeni James Bond film koji je koristio naslov nepovezan s romanom ili kratkom pričom Iana Fleminga.</s><s>Međutim, film uključuje neke likove i elemente iz Flemingova romana Živi i pusti umrijeti i kratke priče "The Hildebrand Rarity".</s><s>Film govori o Bondovu otkazu iz MI6 i njegovoj osveti južnoameričkom narko-bossu.</s><s>Naslov se odnosi na Bondovu diskrecijsku dozvolu za ubojstvo koja mu dopušta da ubije bez prethodnog odobrenja kako bi obavio misiju.</s>

<s>Zbog male zarade na box-officeu i pravnih bitki oko vlasništva na serijal o Jamesu Bondu, Dozvola za ubojstvo bio je posljednji film u sljedećih šest godina, što je najveći vremenski interval u serijalu.</s><s>Bio je to i zadnji film koji je producirao Albert R. Broccoli, čije se zdravlje pogoršalo pa nije imao veću ulogu u produkciji sljedećeg filma, Zlatno oko (1995.).</s>

<s>Produkcija</s>

<s>Filmske lokacije</s>

<s>Bahami
 Bimini, Bahami
 Cray Key
 Republika Isthimus - (izmišljena država po uzoru na Panamu)
 Isthimus City (izmišljeni južnoamerički grad, vjerojatno po uzoru na Panama City)
 Ujedinjeno Kraljevstvo
 Westminster
 Ministarstvo obrane
 Sjedinjene Američke Države
 Florida Keys
 Key West</s>

<s>Lokacije snimanja</s>

<s>Meksiko
 Acapulco
 Mexicali
 Ciudad de México
 Toluca
 Ujedinjeno Kraljevstvo
 Whitehall, Westminster
 Sjedinjene Američke Države
 Florida Keys
 Key West</s>

<s>Dozvola za ubojstvo bio je prvi film iz serijala koji se nije snimao u filmskom studiju u Engleskoj, iako je dio post-produkcije obavljen u studijima Pinewood.</s>

<s>Radnja</s>

<s>Film počinje s Bondom i njegovim prijateljem, agentom CIA-e, koji idu na Leiterovo vjenčanje.</s><s>U međuvremenu, agenti Odjela za poroke (DEA) opažaju kako narkoboss Franco Sanchez leti iznad Crab Keysa, na Bahamima, gdje hvata ljubavnicu u krevetu s drugim muškarcem.</s><s>Kako bi joj se osvetio, naređuje svojim ljudima da muškarcu izvade srce, a nju brutalno izbičuju.</s><s>DEA šalje helikopter da pokupi Leitera u pokušaju da uhvati Sancheza, a Bond kreće s njim.</s><s>Dvojac hvata Sancheza spuštajući njegov avion helikopterom Obalne straže te se padobranima spuštaju na vjenčanje.</s>

<s>Kasnije tog dana, agent DEA-e Killifer pomaže Sanchezu da pobjegne iz saveznog zatvora, nakon što mu je ovaj obećao dva milijuna dolara.</s><s>Na njihovom medenom mjesecu, Leitera i njegovu novu ženu, Dellu, hvataju Sanchezova desna ruka Dario i još nekoliko njegovih ljudi.</s><s>Leiter je svezan i spušten u bazen s morskim psom; morski pas odgrize mu potkoljenicu jedne noge.</s><s>Nakon što je čuo kako je Sanchez pobjegao, Bond se vraća u Leiterovu kuću gdje pronalazi Dellu u njezinoj vjenčanici, mrtvu.</s><s>U radnoj sobi Bond pronalazi Leitera, osakaćenog, ali živog, s porukom od Sancheza: "Nije se slagao s onim što ga je pojelo."</s>

<s>Bond započinje svoju osvetu ubivši Killifera, bacivši ga u isti bazen s morskim psom koji je osakatio Leitera.</s><s>Pod pritiskom DEA-e da obuzda svog agenta, M se sastaje s Bondom na Key Westu, točnije u kući Ernesta Hemingwaya i dodjeljuje mu zadatak u Istanbulu, u Turskoj.</s><s>Bond odbija, ali M inzistira da preuzme zadatak u Istanbulu, tvrdeći kako bi njegova osveta mogla kompromitirati britansku vladu.</s><s>Ustrajući u svojoj odluci, Bond daje otkaz.</s><s>M prihvaća njegov otkaz i automatski mu oduzima njegovu dozvolu za ubojstvo.</s><s>Bond postaje samostalni agent, lišen od službene podrške (iako mu kasnije potajno pomaže Q, koji se dobrovoljno pridružuje Bondu pretvarajući se da je dopustu).</s><s>Bond dolazi na brod Miltona Kresta, jednog od Sanchezovih ključnih ljudi, gdje uništava Sanchezovu pošiljku droge i ukrade pet milijuna dolara od Sancheza kako bi mogao financirati svoj pothvat.</s><s>U Leiterovim  papirima Bond saznaje o Pam Bouvier, bivšoj agentici CIA-e i vojnoj pilotkinji.</s><s>Sastaje se s njom u Biminiju, a ona se pridružuje njegovoj misiji.</s>

<s>Bond otputuje u latinskoameričku državu "Republiku Isthimus" (snimano u Meksiku, ali po uzoru na Panamu), gdje počinje tražiti posao kod Sancheza.</s><s>Sastaje se sa Sanchezom u njegovom uredu iznad kasina i predstavlja se kao ubojica u potrazi za poslom.</s><s>Uz pomoć Bouvierove i Q-a, smješta Krestu tako da ispada kako ovaj nije odan Sanchezu.</s><s>Sanchez se osvećuje Krestu ubacivši ga u visokotlačnu komoru i smanjivši razinu tlaka nakon čega Krestova glava eksplodira; u međuvremenu Sanchez prima Bonda u uži krug prijatelja zbog njegove iskazane lojalnosti.</s>

<s>Sanchez ga vodi u svoju bazu, gdje Bond saznaje kako Sanchezovi znanstvenici mogu rastopiti kokain u benzin i prodavati ga - u obliku goriva - azijskim narko-dilerima.</s><s>Prodaja i otkup idu preko lažnog američkog televizijskog propovjednika, profesora Joea Butchera.</s><s>Proces reintegracije droge bit će dostupan onim klijentima u podzemlju koji budu mogli platiti Sanchezovu cijenu.</s><s>Uz pomoć agentice Bouvier, Bond uništava Sanchezov pogon.</s><s>Sanchez hvata Bonda i veže ga za tekuću vrpcu kojom paketi kokaina završavaju u dvjema divovskim drobilicama kako bi izvukao informacije iz njega.</s><s>Bond otkriva kako zna za Stingere, a Dario zaustavlja vrpcu na Sanchezovu zapovijed.</s><s>Bond kaže Sanchezu kako više neće vidjeti Stingere i Hellera, a Sanchez signalizira Dariu da pokrene vrpcu.</s><s>Sanchez zahvali Bondu na savjetu i ostavi ga sa svojim ljudima.</s><s>Pojavljuje se Pam Bouvier, a Bond ubija Daria povukavši ga na tekuću vrpcu, nakon čega on pada u drobilice.</s><s>Pam i Bond počinju bježati prije nego što se sve uništi, a na putu nailaze Hellera koji je naboden na viljuškara.</s>

<s>Dok pogon eksplodira, Bond polazi za Sanchezom koji bježi sa četiri tegljača.</s><s>Nakon što je uništio tri tegljača, Bond počinje obračun sa Sanchezom na preostaloj cisterni, koja gubi kontrolu i pada nizbrdo.</s><s>Sancheza je natopio benzin koji je kapio iz rezervoara cisterne.</s>

<s>Nakon što je Sanchez podigao svoju mačetu kako bi dokrajčio ranjenog, nemoćnog Bonda, Bond, skrenuvši mu pozornost upitavši ga, "Zar ne želiš znati zašto?", izvuče upaljač - Leiterov dar zato što mu je bio kum na vjenčanju - i zapali Sancheza.</s><s>Sanchez, goreći živ, pada u oštećenu cisternu tegljača, nakon čega njegov kokain-benzin eksplodira.</s><s>Bond se povlači prije  masovne eksplozije.</s><s>Misleći kako je Pam poginula tijekom potjere, Bond tužno spušta pogled sve dok ne začuje sirenu kamiona u blizini.</s><s>Pam se pojavljuje u kabini jednog tegljača i upita Bonda, "Što čekaš?</s><s>Ulazi!".</s><s>Bond odgovara, "Da, gospodine", i ulazi u kamion.</s>

<s>Poslije, Bond i Q se nalaze zabavi u Sanchezovoj rezidenciji.</s><s>Bond prima telefonski poziv od Felixa, koji ga informira da mu M nudi posao natrag.</s><s>Bond mu kaže kako mu je upravo došla domaćica (Lupe).</s><s>Q i Pam nazdravljaju, a Lupe zahvaljuje Bondu na svemu.</s><s>Bond zahvaljuje njoj, a ona ga poljubi.</s><s>Pam primjećuje i odlazi u prizemlje, uzrujana.</s><s>Lupe to nije primijetila te predlaže Bondu da ostane s njom, ali Bond pogleda preko balkona, ugleda Pam kako stoji sama pokraj bazena i kaže kako će ona i El Presidente biti savršen par.</s><s>Bond skače preko balkona u bazen, iznenadivši Pam, povukavši i nju.</s><s>Iznad, Lupe, El Presidente i Q se uljudno povlače.</s><s>Pam upita Bonda, "Zašto ne čekaš da te se upita?", što ju je Bond upitao ranije u filmu.</s><s>A Bond odgovara onako kako je ona prije rekla, "Pa zašto me ne upitaš?".</s><s>Poljube se i počinje odjavna špica s prekrasnim pogledom na Acapulco.</s>

<s>Glumci</s>

<s>Timothy Dalton - James Bond
 Carey Lowell - Pam Bouvier
 Robert Davi - Franz Sanchez
 Talisa Soto - Lupe Lamora
 Anthony Zerbe - Milton Krest
 Frank McRae - Sharkey
 Everett McGill - Ed Killifer
 Wayne Newton - Profesor Joe Butcher
 Benicio del Toro - Dario
 Anthony Starke - Truman Lodge
 Pedro Armendariz Jr. - Predsjednik Hector Lopez
 Desmond Llewelyn - Q
 David Hedison - Felix Leiter
 Priscilla Barnes - Della Churchill
 Robert Brown - M
 Caroline Bliss - Gđica.</s><s>Moneypenny
 Don Stroud - Pukovnik Heller</s>

<s>Vanjske veze
 
 
 
 
 MGM's official Licence to Kill website</s>

<s>Britanski filmovi
Američki filmovi
Meksički filmovi
Akcije (filmovi)
Trileri
Špijunski filmovi
Filmovi o Jamesu Bondu</s>

